ai4bharat/Pralekha huggingface dataset:
মহাকাশদপ্তর
অন্য গ্রহে প্রাণের সন্ধান
নয়াদিল্লি, ০৩ জুলাই, ২০১৯
ভারতীয় মহাকাশ গবেষনা সংস্থা বা ইসরো’র গ্রহ সংক্রান্ত অভিযানগুলির সাহায্যে গ্রহপৃষ্ঠ ও বায়ুমণ্ডলের গঠন সম্পর্কে অনুসন্ধান চালানো হয়। দূরসংবেদী যন্ত্রপাতি এবং উচ্চ মানের নির্ণয়কারী প্রতিবিম্ব ব্যবস্থার সাহায্যে ভূখন্ড ও তার ভৌগোলিক বিবরণ সম্পর্কে ধারণা করা সম্ভব হয়েছে। সৌর জগতে দেশের আগামী অভিযানগুলির সাহায্যে অন্য গ্রহে প্রাণের অস্তিত্ব সম্পর্কে অনুসন্ধান চালানো হবে।
মহাকাশ দপ্তর ইতিমধ্যেই জয়পুরের এমএনআইটি-তে মহাকাশ সংক্রান্ত একটি আঞ্চল জ্ঞান-ভিত্তিক কেন্দ্র বা আরএসি – এস গড়ে তুলেছে। এছাড়াও, মহাকাশ দপ্তর মহাকাশ বিজ্ঞান সংক্রান্ত আরও একটি কেন্দ্র গড়ে তোলার তাগিদে জম্মুর কেন্দ্রীয় বিশ্ববিদ্যালয়ের সঙ্গে একটি সমঝোতাপত্র স্বাক্ষর করেছে। আরএসি – এস - কে এই খাতে ২ কোটি টাকাও দেওয়া হয়েছে এবং প্রকল্পটির অগ্রগতি অনুযায়ী অর্থ বরাদ্দ বাড়তে পারে।
আজ লোকসভায় এক প্রশ্নের লিখিত জবাবে এই তথ্য জানান স্বাধীন দায়িত্বপ্রাপ্ত কেন্দ্রীয় উত্তর-পূর্বাঞ্চল উন্নয়ন, প্রধানমন্ত্রীর দপ্তর, কর্মচারী, গণঅভিযোগ এবং পেনশন, আনবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SSS/SB
(Visitor Counter : 77
ভারত সরকারের প্রধান বৈজ্ঞানিক উপদেষ্টার কার্যালয়
ভারত সরকারের প্রধান বৈজ্ঞানিক উপদেষ্টা অধ্যাপক কে বিজয়রাঘবান এবং আইআইটি মাদ্রাজের অধিকর্তা অধ্যাপক ভি কামাকোটি অ্যাকোয়াম্যাপ ওয়াটার ম্যানেজমেন্ট এন্ড পলিসি সেন্টারের উদ্বোধন করেছেন
নতুন দিল্লি, ২১ মার্চ, ২০২২
ভারত সরকারের প্রধান বৈজ্ঞানিক উপদেষ্টা অধ্যাপক কে বিজয়রাঘবন আইআইটি মাদ্রাজে জল ব্যবস্থাপনা সম্পর্কিত নিউ ওয়াটার ম্যানেজমেন্ট এন্ড পলিসি সেন্টার, অ্যাকোয়া ম্যাপ-এর উদ্বোধন করেছেন। তার সঙ্গে ছিলেন মাদ্রাজ আইআইটি'র অধিকর্তা অধ্যাপক ভি কামাকোটি। এর ওয়েবসাইট নম্বর-
গত ১৯ মার্চ এই কেন্দ্রটি চালু করা হয়।
উদ্বোধনী ভাষণে অধ্যাপক বিজয়রাঘবন বলেন, "আমাদের এই বিশ্ব জলবায়ু পরিবর্তনের পরিণতি এবং জীব বৈচিত্রের উপর তার প্রভাবের সম্মুখীন হয়েছে।"
অধ্যাপক কামাকোটি বলেন, কৃষিখাতে জলের ব্যবহার সর্বাধিক। তাই কৃষিখাতে জলের ব্যবহারের দক্ষতা বাড়ানোর ওপর গুরুত্ব দিতে অ্যাকোয়া ম্যাপ-কে ফোকাশ করা হয়েছে।
CG/ SB
(Visitor Counter : 110
প্রধানমন্ত্রীরদপ্তর
রাইসিনা আলোচনা - ২০২১
নয়াদিল্লি, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী আজ ভার্চ্যুয়ালি রাইসিনা আলোচনার উদ্বোধনী অধিবেশনে বক্তব্য রেখেছেন। রুয়ান্ডার রাষ্ট্রপতি পল কাগামে এবং ডেনমার্কের প্রধানমন্ত্রী মেট্টে ফ্রেডেরিকসেন এই অনুষ্ঠানে প্রধান অতিথি হিসাবে উপস্থিত ছিলেন।
মর্যাদাপূর্ণ রাইসিনা আলোচনাচক্রের ষষ্ঠ সংস্করণটি ১৩-১৬ এপ্রিল বিদেশ মন্ত্রক এবং অবজারভার রিসার্চ ফাউন্ডেশন যৌথভাবে আয়োজন করবে। ভার্চ্যুয়ালি এই আলোচনাচক্রের এবারের মূল ভাবনা "#ViralWorld: Outbreaks, Outliers and Out of Control”.
প্রধানমন্ত্রী রাইসিনা ডায়ালগের বর্তমান সংস্করণ প্রসঙ্গে বলেছেন, কোভিড-১৯ মহামারীর প্রেক্ষিতে এই আলোচনা চলছে - যে মহামারী এক বছরেরও বেশি সময় ধরে সারা বিশ্বে নেতিবাচক প্রভাব বিস্তার করেছে। বর্তমান পরিস্থিতিতে কিছু সময়োপযোগী প্রশ্নের উত্তর নিয়ে প্রধানমন্ত্রী আন্তর্জাতিক সম্প্রদায়ের কাছে আত্মবিশ্লেষণের আহ্বান জানিয়েছেন।
প্রধানমন্ত্রী জোর দিয়ে বলেছেন, বিভিন্ন সমস্যার সমাধানের জন্য আন্তর্জাতিক ব্যবস্থাপনাকে নিজের মতো করে উদ্যোগী হতে হবে। তিনি আমাদের চিন্তাভাবনা ও কাজের মধ্যে মানবিকতাকে অগ্রাধিকার দেওয়ার কথা বলেছেন। যেসব সমস্যাগুলি আজ দেখা দিচ্ছে, তা আগামীতে সঙ্কটের কারণ হয়ে উঠতে পারে।
প্রধানমন্ত্রী দেশের অভ্যন্তরে এবং অন্যান্য দেশকে সাহায্যের প্রসঙ্গে মহামারীর এই আবহে ভারতের উদ্যোগের কথা বিস্তারিতভাবে জানিয়েছেন। মহামারীর ফলে উদ্ভূত বিভিন্ন সঙ্কট মোকাবিলায় তিনি যৌথ উদ্যোগের আহ্বান জানিয়েছেন এবং পৃথিবীর কল্যাণে ভারত তার সব শক্তি দিয়ে কাজ করবে বলে অঙ্গীকার ব্যক্ত করেছেন।
CG/CB/SB
(
স্বাস্থ্যওপরিবারকল্যাণমন্ত্রক
বিভিন্ন ধরনের মহামারী প্রতিরোধে চিকিৎসক এবং প্যারামেডিকেল স্টাফদের বিশেষ প্রশিক্ষণ
নতুন দিল্লি, ০৭ ডিসেম্বর, ২০২১
করোনা প্রতিরোধে প্রশিক্ষণ এবং সক্ষমতা বৃদ্ধির জন্য সরকার বেশ কিছু উল্লেখযোগ্য পদক্ষেপ গ্রহণ করেছে। প্রশিক্ষণ, ভার্চুয়াল প্রশিক্ষণ সহ চিকিৎসক নার্স এবং সহকারী স্বাস্থ্যসেবা পেশাদার ও স্বেচ্ছাসেবকদের করোনার বিভিন্ন দিক নিয়ে প্রশিক্ষণ দেওয়া হয়েছে। ভারত সরকার স্বাস্থ্যকর্মীদের প্রশিক্ষণের জন্য ইন্টিগ্রেটেড গভর্নমেন্ট অনলাইন ট্রেনিং প্ল্যাটফর্ম ব্যবহার করছে। করোনার শুরু থেকে সারাদেশে প্রায় ১৪ লক্ষ ব্যবহারকারী এই প্ল্যাটফর্মে নাম নথিভুক্ত করেছেন। এ পর্যন্ত এই প্ল্যাটফর্মে বিভিন্ন কোর্সের জন্য নথিভুক্তকরণ এর সংখ্যা ২৯.২৯ লক্ষ। এর পাশাপাশি রাজ্য সরকার গুলির মাধ্যমে ৮০ লক্ষেরও বেশি স্বাস্থ্যকর্মীকে করোনা সম্পর্কিত বিষয়ে প্রশিক্ষণ দেওয়া হয়েছে।
স্বাস্থ্য ও পরিবার কল্যাণ মন্ত্রক, নতুন দিল্লির অল ইন্ডিয়া ইনস্টিটিউট অফ মেডিক্যাল সায়েন্সেস, ন্যাশনাল ইনস্টিটিউট অফ মেন্টাল হেলথ এন্ড নিউরো সায়েন্সেস, পোস্ট গ্রাজুয়েট ইনস্টিটিউট অফ মেডিক্যাল এডুকেশন এন্ড রিসার্চ, জহরলাল ইনস্টিটিউট অফ পোস্ট গ্র্যাজুয়েট মেডিক্যাল এডুকেশন এন্ড রিসার্চ এর মতো স্বনামধন্য প্রতিষ্ঠানগুলির মাধ্যমে করোনা সম্পর্কিত বিষয়ে বিভিন্ন তথ্য আপলোড করা হয়েছে। যার দর্শক সংখ্যা ২.২৩ কোটি।
ন্যাশনাল মেডিকেল কমিশনের দেওয়া তথ্য অনুযায়ী ২০২০ সালের আগস্ট মাসে এমবিবিএস পাঠক্রমে অতিমারি ব্যবস্থাপনা বিষয়ে পূর্ববর্তী বোর্ড অফ গভর্নরস, মেডিকেল কাউন্সিল অফ ইন্ডিয়া দ্বারা একটি দক্ষতাভিত্তিক মডিউল চালু করা হয়েছিল।
কেন্দ্রীয় স্বাস্থ্য ও পরিবারকল্যাণ মন্ত্রকের প্রতিমন্ত্রী ডঃ ভারতী প্রবীণ পাওয়ার আজ রাজ্যসভায় এক লিখিত প্রশ্নের জবাবে এই তথ্য জানিয়েছেন।
CG/ SB
(Visitor Counter : 152
সংখ্যালঘুবিষয়কমন্ত্রক
উত্তরপ্রদেশের রামপুরে ১৮ থেকে ২৭ ডিসেম্বর 'হুনার হাট'- এর আয়োজন করা হয়েছে
নতুন দিল্লী, ১৭ ডিসেম্বর, ২০২০
কেন্দ্রীয় সড়ক যোগাযোগ ও মহাসড়ক এবং ক্ষুদ্র মাঝারি ও কুটির শিল্প দপ্তরের মন্ত্রী শ্রী নীতিন গড়করি উত্তরপ্রদেশের রামপুরে আগামীকাল ২৩ তম 'হুনারহাট'- এর উদ্বোধন করবেন। ওই অনুষ্ঠানে কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি, খাদি ও গ্রামীন শিল্প কমিশনের চেয়ারম্যান বিনয় কুমার সাক্সেনা এবং উত্তরপ্রদেশ সরকারের খাদি ও গ্রামীণ শিল্প এবং এম এস এম ই বিষয়ক মন্ত্রী সিদ্ধার্থ নাথ সিং বিশেষ অতিথি হিসেবে উপস্থিত থাকবেন।
শ্রী নাকভি জানান, রামপুরে আগামীকাল থেকে ২৭ ডিসেম্বর পর্যন্ত যে 'হুনারহাট' বসবে সেখানে শিল্পীরা সমস্ত দেশীয় দ্রব্য বিপণনের জন্য নিয়ে আসবেন। ক্রেতারাও দেশের বিভিন্ন প্রান্ত থেকে আগত ঐতিহ্যময় দ্রব্যগুলি ক্রয় করতে পারবেন। এর পাশাপাশি সেখানে প্রতিদিন "জানভি জাহাভি" এই ভাবনাকে কেন্দ্র করে বিভিন্ন ধরনের সাংস্কৃতিক অনুষ্ঠানের আয়োজন করা হয়েছে। যে অনুষ্ঠানে নামি শিল্পীরা অংশ নেবেন। এই 'হুনারহাট'এর মাধ্যমে দেশের সাম্প্রদায়িক সম্প্রীতিকে মেলে ধরা হবে। সেখানে ২৭ ডিসেম্বর 'আত্মনির্ভর ভারত' এই ভাবনাকে সামনে রেখে একটি কবি সম্মেলনেরও আয়োজন করা হয়েছে।
শ্রী নাকভি জানান, এই 'হুনারহাট'-এ উত্তর প্রদেশ, রাজস্থান, দিল্লি, নাগাল্যান্ড, মধ্যপ্রদেশ, মনিপুর, বিহার, অন্ধ্রপ্রদেশ, ঝাড়খন্ড, পাঞ্জাব, উত্তরাখান্ড, লাদাখ, কর্ণাটক, গুজরাট, হরিয়ানা, জম্মু-কাশ্মীর, পশ্চিমবঙ্গ, মহারাষ্ট্র, ছত্রিশগড়, তামিলনাডু, কেরালা এবং অন্যান্য রাজ্য থেকে সেখানকার সুবিখ্যাত কাঠ, ব্রাশ, বাঁশ, কাগজ, কাঁচ এবং মাটির তৈরি বিভিন্ন সরঞ্জাম বিপণনের জন্য নিয়ে আসবেন।
নতুনওপুনর্নবীকরণযোগ্যজ্বালানিমন্ত্রক
ইন্ডিয়ান রিনিউয়েবল এনার্জি ডেভেলপমেন্ট এজেন্সি লিমিটেড -এর জন্য ১ হাজার ৫০০ কোটি টাকার সংস্থান সংক্রান্ত প্রস্তাবে কেন্দ্রীয় মন্ত্রিসভার অনুমোদন
বছরে প্রায় ১০ হাজার ২০০ কর্মসংস্থানের সুযোগ সৃষ্টি ও ৭৪ লক্ষ ৯০ হাজার টন কার্বন ডাই অক্সাইড কম নিঃসৃত হবে
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে ভারতীয় পুনর্নবীকরণযোগ্য জ্বালানী উন্নয়ন সংস্থা – আইআরইডিএ’র জন্য ইক্যুইটির মাধ্যমে ১ হাজার ৫০০ কোটি টাকার সংস্থানের প্রস্তাবটি অনুমোদিত হয়েছে।
এর ফলে, বছরে ১০ হাজার ২০০টির মতো কর্মসংস্থান সৃষ্টি হবে। এছাড়াও, প্রতি বছর ৭৪ লক্ষ ৯০ হাজার টন কার্বন ডাই অক্সাইড কম নিঃসৃত হবে।
আইআরইডিএ-এর জন্য অতিরিক্ত ১ হাজার ৫০০ কোটি টাকা ব্যবস্থা করার যে সিদ্ধান্ত কেন্দ্র নিয়েছে, তার ফলে:
১) পুনর্নবীকরণযোগ্য জ্বালানী ক্ষেত্রে ১ হাজার ২০০ কোটি টাকা ঋণ বাবদ দেওয়া হবে। এর ফলে, অতিরিক্ত ৩ হাজার ৫০০ থেকে ৪ হাজার মেগাওয়াট পুনর্নবীকরণযোগ্য বিদ্যুৎ উৎপাদিত হবে।
২) বাড়তি অর্থের ফলে পুনর্নবীকরণযোগ্য জ্বালানী উৎপাদনে কেন্দ্র যে লক্ষ্যমাত্রা ধার্য করেছে, সেটি অর্জন করা সম্ভব হবে।
৩) অতিরিক্ত অর্থের ফলে ঋণ দেওয়া ও ঋণ নেওয়ার অনুপাতে মূলধন সংক্রান্ত ঝুঁকি কমবে।
এমএনআরই-র প্রশাসনিক নিয়ন্ত্রণে থাকা আইআরইডিএ একটি মিনিরত্ন সংস্থা। ১৯৮৭ সালে পুনর্নবীকরণযোগ্য জ্বালানী ক্ষেত্রে অর্থের যোগান দিতে নন-ব্যাঙ্কিং এই আর্থিক প্রতিষ্ঠানটি গড়ে তোলা হয়। ৩৪ বছরের অভিজ্ঞতাসম্পন্ন আইআরইডিএ কারিগরি – বাণিজ্যিক ক্ষেত্রে গুরুত্বপূর্ণ ভূমিকা নিয়ে থাকে। এছাড়াও, পুনর্নবীকরণযোগ্য জ্বালানী ক্ষেত্রে ব্যাঙ্ক ও আর্থিক প্রতিষ্ঠানগুলি থেকে প্রয়োজনীয় ঋণ পাওয়ার বিষয়ে এই সংস্থা অনুঘটকের কাজ করে।
CG/CB/SB
(Visitor Counter : 128
যুবওক্রীড়াবিষয়কমন্ত্রক
বেঙ্গালুরুতে ২০২১এর খেলো ইন্ডিয়া বিশ্ববিদ্যালয় ক্রীড়া প্রতিযোগিতার প্রাক্কালে শ্রী অনুরাগ ঠাকুর বিভিন্ন বিশ্ববিদ্যালয় থেকে আসা প্রতিযোগীদের সঙ্গে মতবিনিময় করেছেন
নয়াদিল্লী, ২৪ এপ্রিল, ২০২২
কেন্দ্রীয় ক্রীড়া যুব বিষয়ক মন্ত্রী শ্রী অনুরাগ ঠাকুর আজ জৈন বিশ্ববিদ্যালয় গ্লোবাল ক্যাম্পাসে উপস্থিত হন। এখানে মল্লখাম্বা ও যোগাসন সহ ১৩টি বিভাগে প্রতিযোগিতা অনুষ্ঠিত হবে। মন্ত্রী প্রতিযোগিতায় অংশগ্রহণকারীদের সঙ্গে মতবিনিময় করেন এবং এই ক্রীড়া প্রতিযোগিতা যাতে তাদের কাছে চিরস্মরণীয় হয়ে থাকে তা নিশ্চিত করতে বিভিন্ন বিষয়ে্র পর্যালোচনা করেন। তিনি বলেন, ক্রিকেট খেলার সময় তিনি দেখেছেন এই বিশ্ববিদ্যালয় এবং কর্ণাটক রাজ্য সরকার বিভিন্ন ক্রীড়া প্রতিযোগিতা আয়োজনে গুরুত্বপূর্ণ ভূমিকা পালন করে। মন্ত্রী জানান, বিশ্ববিদ্যালয়ে পড়ার সময় তিনি যখন ক্রিকেট খেলতেন সেইসময় বিহারের দ্বারভাঙ্গা ও সমস্তিপুরেও তিনি টুর্নামেন্ট খেলতে গেছেন। খেলো ইন্ডিয়া বিশ্ববিদ্যালয় ক্রীড়া প্রতিযোগিতাকে আন্তর্জাতিক মানে উন্নীত করতে সরকার সচেষ্ট। উদীয়মান ক্রীড়া প্রতিভাদের মন্ত্রী পরামর্শ দেন খেলায় স্পোর্টসম্যানশিপ বজায় রাখতে হবে। তারা তাদের সাফল্যের জন্য কোনোরকমের ওষুধ যাতে ব্যবহার না করেন তিনি সে বিষয়েও পরামর্শ দিয়েছেন। এ কারণে এই ক্রীড়া প্রতিযোগিতায় ‘নাডা’ তরুণ ক্রীড়াবীদদের নানা ওষুধের বিষয়ে পরামর্শ দেবে। এসআরএম বিশ্ববিদ্যালয়ের ভলিবল টিমের সদস্য এস সন্তোষ মন্ত্রীর সঙ্গে সাক্ষাতের পর জানান, শ্রী ঠাকুর তাঁদের কঠোর পরিশ্রমের পরামর্শ দিয়েছেন। একজন মন্ত্রীর এভাবে খোঁজ-খবর নেওয়া তাদের জন্য অত্যন্ত অনুপ্রেরণাদায়ক।
শ্রী ঠাকুর যখন ভলিবল মাঠে উপস্থিত হন সেইসময় ভলিবল ম্যাচ অনুষ্ঠিত হচ্ছিল। মহিলা বিভাগে হিমাচলপ্রদেশের এইচআরএম বিশ্ববিদ্যালয় এবং পশ্চিমবঙ্গের অ্যাডামাস বিশ্ববিদ্যালয়ের মধ্যে খেলা হচ্ছিল। অন্য দিকে পুরুষ বিভাগে চেন্নাইয়ের এসআরএম বিশ্ববিদ্যালয় ও অ্যাডামাস বিশ্ববিদ্যালয়ের মধ্যে খেলা চলছিল। . মন্ত্রী উপস্থিত সব দলের সদস্যদের সঙ্গে মতবিনিময় করেন।
CG/CB/NS
(Visitor Counter : 98
মানবসম্পদবিকাশমন্ত্রক
আইআইটি বম্বে আয়োজিত জাতীয় শিক্ষা দিবসের অনুষ্ঠানের ভার্চুয়ালি উদ্বোধন করলেন কেন্দ্রীয় শিক্ষামন্ত্রী
নয়াদিল্লী, ১০ নভেম্বর, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ মুখ্য অতিথি হিসেবে জাতীয় শিক্ষা দিবসের ভার্চুয়াল উদ্বোধন করেছেন। ভারতের প্রথম শিক্ষামন্ত্রী মৌলানা আবুল কালাম আজাদের জন্ম বার্ষিকী স্মরণে ইন্ডিয়ান ইন্সটিটিউট অফ বম্বে এই অনুষ্ঠানের আয়োজন করে। ১১ই নভেম্বর মৌলানা আবুল কালাম আজাদের জন্ম বার্ষিকী জাতীয় শিক্ষা দিবস হিসেবে উদযাপিত হয়। অনুষ্ঠানে মুখ্য অতিথি হিসেবে উপস্থিত ছিলেন নতুন শিক্ষানীতির খসড়া কমিটির চেয়ারম্যান তথা ইসরোর প্রাক্তন চেয়ারম্যান ডঃ কে কস্তুরীরঙ্গণ।
জাতীয় শিক্ষা দিবসের অনুষ্ঠানের সূচনা করে শ্রী পোখরিয়াল শিক্ষার্থীদের ভারতেই পড়াশোনা এবং এদেশেই থাকার আহ্বান জানান । শিক্ষার আর্ন্তজাতিকীকরণের মাধ্যমে সরকার ভারতকে শিক্ষার বিশ্ব হাব হিসেবে প্রতিষ্ঠা করতে প্রতিশ্রুতিবদ্ধ। দেশে উচ্চমানের শিক্ষা ব্যবস্থা সুনিশ্চিত করতে বিশ্বের শীর্ষ স্থানীয় বিশ্ববিদ্যালগুলির সঙ্গে সহযোগিতা, সমন্বয় ও চুক্তির বিষয় নিয়ে আলোচনা চলছে । জাতীয় শিক্ষানীতি ২০২০তে দেশে শীর্ষ স্থানীয় বিশ্ববিদ্যালয়গুলির ক্যাম্পাস প্রতিস্থাপনের আহ্বান জানানো হয়েছে।
শ্রী পোখরিয়াল আইআইটি বম্বেকে এক বিশ্বমানের কারিগরি শিক্ষা প্রতিষ্ঠান হিসেবে উল্লেখ করে বলেন যে, শিক্ষা ক্ষেত্রে উদ্ভাবনী বিষয়কে গুরুত্ব দিতে আমূল পরিবর্তনা নিয়ে আসা হয়েছে এবং সমাজ ও শিল্পসংস্থার জন্য নতুন জ্ঞান সৃষ্টির সুযোগ তৈরি করা হয়েছে। জাতীয় শিক্ষানীতি ২০২০ কার্যকরের মাধ্যমে দেশের শিক্ষাক্ষেত্রে পরিবর্তন নিয়ে আসা হবে বলেও তিনি উল্লেখ করেন। ভারতে গবেষণা ও উন্নয়ন ক্ষেত্রে যারা কাজ করে চলেছেন সেই সকল পুরস্কার প্রাপকদের অভিনন্দন জানান মন্ত্রী। শিক্ষার্থীদের দেশবাসীর সুবিধার জন্য বিজ্ঞান ও প্রযুক্তিকে ব্যবহারে আহ্বান জানান তিনি।
আইআইটি বম্বের অধিকর্তা অধ্যাপক শুভাশিস চৌধুরী জানান শিক্ষা মন্ত্রকের তৈরি জাতীয় শিক্ষা নীতি ২০২০তে দেশের সকল শিক্ষার্থীদের উচ্চমানের শিক্ষা গ্রহণের যথাযথ ব্যবস্থা রয়েছে। আইআইটি বম্বে এই শিক্ষা নীতিকে কার্যকর করে তুলতে এবং সামাজিকভাবে প্রাসঙ্গিক করে তোলার ক্ষেত্রে গুরুত্বপূর্ণ ভূমিকা পালন করছে। জাতীয় শিক্ষা দিবস উদযাপনের সঙ্গে সঙ্গে সকলের জন্য গুণমান সম্মত শিক্ষা এবং গবেষণা ক্ষেত্রে উৎকর্ষতা বৃদ্ধির বিষয় সুনিশ্চিত করা প্রয়োজন বলেও তিনি মন্তব্য করেন ।
অনুষ্ঠানে মুখ্য অতিথি ডঃ কে কস্তুরীরঙ্গন জানান জাতীয় শিক্ষা নীতি ২০২০তে সহজেই শিক্ষা গ্রহণের সুসংহত রূপ তুলে ধরা হয়েছে। আলোচনার পাশাপাশি এদিন জাতীয় শিক্ষা নীতি ২০২০র ওপর একটি কর্মশালারও সূচনা করা হয়।এদিন আইআইটি বম্বের অধিকর্তা অধ্যাপক শুভাশিস চৌধুরী ‘আইআইটি বম্বে রিসার্চ এক্সেলেন্স অ্যায়ার্ডস ২০১৯’এর পুরস্কার প্রাপকের নাম ঘোষণা করেন।
রিসার্চ পাবলিকেশন অ্যায়ার্ডস ক্ষেত্রে ৫ জন অধ্যাপক,রিসার্চ ডেসিমিনেশ অ্যায়ার্ডস ক্ষেত্রে ৩ জন অধ্যাপক এবং আর্লি রিসার্চ অ্যাচিভার অ্যায়ার্ডস ক্ষেত্রে ৩ জন অধ্যাপক বিভিন্ন বিভাগ থেকে এই পুরস্কার পেয়েছেন।
বিজ্ঞানওপ্রযুক্তিমন্ত্রক
মিশন কোভিড সুরক্ষার আওতায় কোভ্যাকসিনের উৎপাদন বাড়ানোর জন্য সরকারের সহায়তা
নয়াদিল্লী, ১৫ মে, ২০২১
মিশন কোভিড সুরক্ষার আওতায় কেন্দ্র দেশীয় কোভিড টিকা উদ্ভাবন ও উৎপাদনের কাজে সাহায্য করছে। কেন্দ্রের জৈব প্রযুক্তি দপ্তরের অধীনস্থ বায়ো-টেকনোলজিক্যাল ইন্ডাস্ট্রি রিসার্চ অ্যাসিসটেন্স কাউন্সিল এই প্রকল্প রূপায়ণ করছে। আত্মনির্ভর ভারতের তৃতীয় পর্যায়ে কোভিড সুরক্ষা মিশনে কোভ্যাকসিন উৎপাদন বাড়াতে বিভিন্ন সংস্থাকে আর্থিক সহায়তা দেওয়া হচ্ছে যাতে সেপ্টেম্বরের মধ্যে প্রতি মাসে ১০ কোটি টিকার ডোজ উৎপাদন করা যায়।
পরিকল্পনা অনুযায়ী হায়দ্রাবাদের ভারত বায়োটেক লিমিটেড তার উৎপাদন ক্ষমতা বাড়াচ্ছে। এর জন্য ভারত বায়োটেকের ব্যাঙ্গালোরের কারখানায় ৬৫ কোটি টাকা আর্থিক অনুদান দেওয়া হবে।
মহারাষ্ট্র সরকারের অধীনস্থ সংস্থা হফকিন বায়ো ফার্মাসিউটিক্যাল কর্পোরেশন লিমিটেডকে ৬৫ কোটি টাকার আর্থিক অনুদান দেওয়া হয়েছে। এর ফলে এই সংস্থা প্রতি মাসে ২ কোটি টিকা উৎপন্ন করবে। ন্যাশনাল ডেয়ারী ডেভেলপমেন্ট বোর্ডের অধীনস্থ সংস্থা হায়দ্রাবাদের ইন্ডিয়ান ইমিউনোলজিক্যাল লিমিটেড ৬০ কোটি টাকা এবং জৈব প্রযুক্তি দপ্তরের অধীনস্থ ভারত ইমিউনোলজিক্যাল অ্যান্ড বায়োলজিক্যাল লিমিটেড ৩০ কোটি টাকা অনুদান পেতে চলেছে। এর ফলে মাসে আরো ১ থেকে দেড় কোটি টিকা উৎপাদন হবে। গুজরাট বায়ো টেকনোলজি রিসার্চ সেন্টার এবং হেস্টার বায়ো সায়েন্সেস ও ওমনি বিআরএক্স ভারত বায়োটেকের সঙ্গে আলোচনা চালাচ্ছে। আলোচনা ফলপ্রসূ হলে ভারত বায়োটেক কোভ্যাকসিন উৎপাদনের জন্য প্রয়োজনীয় প্রযুক্তি হস্তান্তর করবে। এর জন্য আরও ২ কোটি টিকা প্রতি মাসে উৎপাদন করা যাবে।
CG/CB /NS
(Visitor Counter : 205
আইনওবিচারমন্ত্রক
টেলি-আইন পরিষেবায় এক নতুন মাইলফলক; অভিন্ন পরিষেবা কেন্দ্রের মাধ্যমে ৪ লক্ষ সুফলভোগী আইনি পরামর্শ পেয়েছেন
নয়াদিল্লি, ০৩ নভেম্বর, ২০২০
ভিন্ন পরিষেবা কেন্দ্রগুলির মাধ্যমে গত ৩০শে অক্টোবর পর্যন্ত ৪ লক্ষ সুফলভোগীকে আইনি পরামর্শ দিয়ে টেলি-আইন পরিষেবায় এক নতুন মাইলফলক অর্জিত হয়েছে। টেলি-আইন পরিষেবা কর্মসূচি সূচনার পর থেকে চলতি অর্থবর্ষের প্রথম ৭ মাসে ২ লক্ষ ৫ হাজার আইনি পরামর্শ দেওয়া হয়েছে।
কেন্দ্রীয় ন্যায়-বিচার দপ্তর ডিজিটাল ইন্ডিয়া কর্মসূচির সঙ্গে সঙ্গতি রেখে ক্রম উত্থানশীল এবং দেশীয় পদ্ধতিতে ডিজিটাল প্ল্যাটফর্মগুলির সুবিধা নিয়ে বিচার পরিষেবাকে মানুষের কাছে দ্রুত পৌঁছে দেওয়ার লক্ষ্য পূরণের উদ্যোগ নিয়েছে। এই উদ্দেশ্য পূরণেই ২০১৭-তে প্রাক-মোকদ্দমা মামলাগুলির ক্ষেত্রে আইনি পরামর্শ পৌঁছে দেওয়ার জন্য টেলি-আইনি পরিষেবা কর্মসূচির সূচনা হয়। কর্মসূচির আওতায় সুবিস্তৃত অভিন্ন পরিষেবা কেন্দ্রগুলির মাধ্যমে পঞ্চায়েত স্তর পর্যন্ত ভিডিও কনফারেন্স, টেলিফোন/সরাসরি দূরভাষে যোগাযোগ করে সমাজের অভাবী, নিপীড়িত, অসুরক্ষিত এবং বঞ্চিত শ্রেণীর মানুষের কাছে বিশেষজ্ঞ আইনজীবীদের নিয়ে গঠিত প্যানেলের মাধ্যমে সময় মতো মূল্যবান আইনি পরামর্শ পৌঁছে দেওয়া হচ্ছে।
টেলি-আইনি পরিষেবার মাধ্যমে আইনি সমস্যাগুলি সমাধানের লক্ষ্যে অলাভজনক সংস্থা নালসা-র স্বেচ্ছা সেবকদের মাধ্যমে প্রত্যন্ত অঞ্চলের মানুশের কাছেও আইনি পরিষেবা পৌঁছে দেওয়ার প্রয়াস অব্যাহত রয়েছে। এছাড়াও, অভিন্ন পরিষেবা কেন্দ্রগুলির ই-গভ ব্যবস্থার মাধ্যমে বিশেষজ্ঞ আইনজীবীদের পরামর্শ পৌঁছে দেওয়া হচ্ছে। সুফলভোগীদের জন্য আইনজীবীদের নিয়ে গঠিত প্যানেল নিরন্তর আইনি পরামর্শ পৌঁছে দিচ্ছে।জেলা পর্যায়ে আইনি পরিষেবা সম্পর্কিত তথ্য পৌঁছে দেওয়ার জন্য পৃথক ড্যাশবোর্ড গড়ে তোলার কাজ চলছে, যাতে আইনি পরিষেবার প্রয়োজন রয়েছে, এমন মানুষ সহজে গৃহীত মামলা সম্পর্কে ড্যাশবোর্ডের মাধ্যমে জানতে পারবেন।
CG/BD/SB
(Visitor Counter : 202
প্রতিরক্ষামন্ত্রক
পৃথিবীর কক্ষপথের নিম্নভাগে সক্রিয় উপগ্রহ ধ্বংস করে ভারত এই ক্ষমতাসম্পন্ন দেশগুলিতে সামিল
নয়াদিল্লি, ২৭ মার্চ, ২০১৯
ওডিশার ডঃ এ পি জে আব্দুল কালাম দ্বীপ থেকে প্রতিরক্ষা গবেষণা ও উন্নয়ন সংস্থা  আজ সফলভাবে কৃত্রিম উপগ্রহরোধী ক্ষেপণাস্ত্র পরীক্ষা করেছে। ‘মিশন শক্তি’ নামের এই কর্মসূচিতে ডিআরডিও একটি ব্যালেস্টিক ক্ষেপণাস্ত্র প্রতিরক্ষা ব্যবস্থাপনা তৈরি করেছে, যার মাধ্যমে পৃথিবীর কক্ষপথের নিম্নভাগে কোনও কৃত্রিম উপগ্রহ যদি ভারতের ওপর নজরদারি চালায়, তা হলে তাকে আঘাত করে ধ্বংস করে দেওয়া যাবে। এই ক্ষেপণাস্ত্রটিতে দুটি সলিড রকেট বুস্টার সমেত ত্রিস্তরীয় ব্যবস্থাপনা থাকছে। প্রাপ্ত তথ্যের নিরিখে বোঝা গেছে যে, মিশন তার অভীষ্ট লক্ষ্য অর্জন করেছে।
এই পরীক্ষার ফলে মহাকাশে ভারতের ক্ষমতা প্রদর্শিত হ’ল, যার মাধ্যমে ডিআরডিও-র কর্মসূচি সম্পর্কে ধারণা পাওয়া গেল।
এই পরীক্ষার ফলে বিশ্বের যে কটি দেশ এই ক্ষমতা অর্জন করেছে, ভারত সেই গোষ্ঠীতে অন্তর্ভুক্ত হ’ল। এর মাধ্যমে দেশীয় প্রযুক্তিতে সফলভাবে অস্ত্র নির্মাণ কর্মসূচি বাস্তবায়িত হ’ল।
CG/CB/SB
(Visitor Counter : 142
শিল্পওবাণিজ্যমন্ত্রক
কোভিড- ১৯ সম্পর্কিত আমদানি -রপ্তানি ক্ষেত্রে যে কোন বিষয়ে সাহায্যের জন্যে ডিজিএফটিএকটি হেল্প ডেস্ক চালু করেছে
নতুনদিল্লি, ২৬ মার্চ, ২০২০
কেন্দ্রীয় বাণিজ্য ও শিল্পমন্ত্রকের অন্তর্গত বাণিজ্য দপ্তরের আওতাধীন বৈদেশিক বাণিজ্যের মহানির্দেশক  কোভিড- ১৯ সম্পর্কিত আমদানি- রপ্তানির ক্ষেত্রে যে কোন বিষয়ে সাহায্যের জন্যে একটি হেল্প ডেস্ক চালু করেছে।আমদানি-রপ্তানি সম্পর্কিত যেকোন বিষয়ে তথ্য জানার থাকলে ডিজিএফটির নিম্নলিখিত চ্যানেলের মাধ্যমে সরাসরি যোগাযোগ করা যেতে পারে। সেগুলি হল-
ইমেল আইডি-
টোল ফ্রি নম্বর : 1800-111-550
CG/SS
(Visitor Counter : 98
বিদ্যুৎমন্ত্রক
বিদ্যুৎ ক্ষেত্রে সহযোগিতার জন্য ভারত ও ডেনমার্কের মধ্যে সমঝোতাপত্র স্বাক্ষর
নয়াদিল্লি, ৮ জুন, ২০২০
ভারত এবং ডেনমার্ক বিদ্যুৎ ক্ষেত্রে সহযোগিতার জন্য একটি সমঝোতাপত্র স্বাক্ষর করেছে। দীর্ঘমেয়াদি ভিত্তিতে সমতা, পারস্পরিক অধিকার ও স্বার্থ রক্ষাই এই চুক্তির মূল উদ্দেশ্য। ভারতের পক্ষে বিদ্যুৎ মন্ত্রক এবং ডেনমার্কের বিদ্যুৎ কার্যকারিতা ও পরিবেশ মন্ত্রক ৫ই জুন এই চুক্তির অংশীদার। ভারতের বিদ্যুৎ সচিব শ্রী সঞ্জয় নন্দন সহায় এবং ভারতে নিযুক্ত ডেনমার্কের রাষ্ট্রদূত মিঃ ফ্রেডি সভনে এই চুক্তিতে স্বাক্ষর করেন।
সমুদ্র উপকূলে বায়ুশক্তি, দীর্ঘমেয়াদি ক্ষেত্রে বিদ্যুতের নানা বিষয়ে পরিকল্পনা, বিদ্যুতের গ্রিডগুলির সংযুক্তিকরণ এবং পরিচালন ও বিদ্যুৎ সংক্রান্ত বিভিন্ন চুক্তির বিষয়, বিদ্যুৎ কেন্দ্রগুলির পরিবর্তনযোগ্যতা এবং অপ্রচলিত শক্তির উৎপাদন ইত্যাদি এই চুক্তির অন্তর্ভুক্ত। ডেনমার্কের সঙ্গে এই চুক্তির ফলে ভারতীয় বিদ্যুতের বাজার উপকৃত হবে। এই চুক্তি বাস্তবায়নের জন্য একটি যৌথ কর্মীগোষ্ঠী গঠন করা হবে। দু’দেশের যুগ্ম সচিব পর্যায়ের আধিকারিকরা এই গোষ্ঠীর নেতৃত্ব দেবেন এছাড়া একটি পরিচালন সমিতি গঠন করা হবে যার নেতৃত্বে থাকবেন দু’দেশের সচিব পর্যায়ের আধিকারিকরা। এই সমঝোতা চুক্তির ফলে বিদ্যুৎ ক্ষেত্রে কৌশলগত, প্রযুক্তিগত সহযোগিতা ও দুটি দেশের পারস্পরিক স্বার্থ রক্ষিত হবে।
(CG/CB/DM
বিজ্ঞানওপ্রযুক্তিমন্ত্রক
রসুনের তেল ব্যবহার করে কোভিড প্রতিরোধী ওষুধ তৈরিতে বিজ্ঞানীদের উদ্যোগ
নতুন দিল্লি, ২৩ এপ্রিল, ২০২০
জৈব প্রযুক্তি দপ্তরের অধীনস্থ সংস্থা মোহালীর সেন্টার অফ ইনোভেটিভ এন্ড অ্যাপ্লায়েড বায়োপ্রসেসিং  কোভিড – ১৯ এর সংক্রমণ প্রতিরোধে বিভিন্ন গবেষণা চালাচ্ছে। বিজ্ঞানীরা রসায়নবিদ্যা, কেমিকেল ইঞ্জিনিয়ারিং, জৈব প্রযুক্তি, পুষ্টিবিদ্যা, মলিকিউলার বায়োলজি এবং ন্যানো টেকনোলজি মাধ্যমে ওষুধ তৈরির কাজ চালাচ্ছেন।
ভাইরাস প্রতিরোধী একটি ন্যানো কমপ্লেক্স তৈরির জন্য তাঁরা রোজ অক্সাইড সমৃদ্ধ সিন্ট্রোনেলা তেল, কারবোপোল, ট্রাইইথানোলামাইন ব্যবহার করে এমন একটি ওষুধ তৈরি করবেন, যেটি নাক দিয়ে টানা যাবে। এর ফলে বুকে করোনা ভাইরাসের কারণে কফ জমলে তার থেকে আরাম পাওয়া যাবে। গবেষকরা, ফলের খোসা এবং বীজ থেকেও নানা রকমের ওষুধ তৈরির কাজ চালাচ্ছেন। সার্স – কোভ – দুই-এর সংক্রমণ আটকাতে রসুন থেকে তেল নিষ্কাশন করে, প্রাপ্ত উপাদানটি ব্যবহার করা যায় কি না, তা নিয়ে পরীক্ষা – নিরীক্ষা চলছে। বিজ্ঞানীরা ৬ মাস থেকে ১ বছরের মধ্যে কম খরচে এধরণের কিছু ওষুধ তৈরীর চেষ্টা চালিয়ে যাচ্ছেন।
(CG/CB/SFS
প্রধানমন্ত্রীরদপ্তর
পণ্ডিত জওহরলাল নেহেরুর মৃত্যু দিবসে প্রধানমন্ত্রীর শ্রদ্ধার্ঘ্য
নতুন দিল্লি, ২৭শে মে, ২০২৩
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী পণ্ডিত জওহরলাল নেহেরুর মৃত্যু দিবসে তাঁর প্রতি শ্রদ্ধা নিবেদন করেছেন।
এক ট্যুইট বার্তায় শ্রী মোদী বলেন :
“আমাদের প্রাক্তন প্রধানমন্ত্রী পণ্ডিত জওহরলাল নেহেরুর মৃত্যু বার্ষিকীতে তাঁকে শ্রদ্ধা জানাই।”
(CG/CB/SFS
পরিবেশওঅরণ্যমন্ত্রক
সিওপি-র চতুর্দশ জেনেভা বৈঠকে ভারতের কার্যকরী ভূমিকা
নয়াদিল্লি, ১৬ মে, ২০১৯
পরিবেশের সুরক্ষা ও জলবায়ু পরিবর্তন রোধের মতো গুরুত্বপূর্ণ বিভিন্ন বিষয়ে বিশ্ব ঐকমত্য গড়ে তুলতে বিভিন্ন দেশকে নিয়ে যে রাষ্ট্রগোষ্ঠী বা কনফারেন্স অফ পার্টিজ  গঠিত হয়েছে, তার চতুর্দশ বৈঠক গত ২৯শে এপ্রিল থেকে ১০ই মে স্যুইজারল্যান্ডের জেনেভাতে আয়োজন করা হয়। রাসায়নিক ও বর্জ্য পদার্থ নিয়ে বাসেল, রটারড্যাম এবং স্টকহোম কনভেনশনে যে আলাপ-আলোচনা হয়, এই বৈঠকে ঐ বিষয়গুলি নিয়ে আরও বিশদে রাষ্ট্রগোষ্ঠীর বিভিন্ন দেশ নিজেদের মতামত প্রকাশ করে। উল্লেখ করা যেতে পারে, বাসেল কনভেনশনে মারাত্মক বর্জ্য পদার্থের সীমান্ত পারের লেনদেন নিয়ন্ত্রণ তথা এই সমস্ত ক্ষতিকারক পদার্থের নিশ্চিহ্নকরণ নিয়ে আলোচনা হয়। সিওপি-র রটারড্যাম কনভেনশনের আলোচ্য বিষয়বস্তু ছিল আন্তর্জাতিক বাণিজ্যে সুনির্দিষ্ট কিছু বিপজ্জনক রাসায়নিক ও কীটনাশক পদার্থের ব্যবহারের ক্ষেত্রে আগাম সম্মতি আদায় ব্যবস্থা। এছাড়াও, স্টকহোম কনভেনশনে লাগাতার জৈবিক দূষণ নিয়ে আলোচনা হয়। সিওপি-র এবারের  বৈঠকের মূল ভাবনা ছিল, ‘পরিচ্ছন্ন ও দূষণমুক্ত বিশ্ব, স্বাস্থ্যকর মানুষ : রাসায়নিক ও বর্জ্য পদার্থের সুদক্ষ পরিচালনা’।
স্যুইজারল্যান্ডের জেনেভাতে অনুষ্ঠিত সিওপি-র চতুর্দশ বৈঠকে ভারতের পক্ষ থেকে কেন্দ্রীয় পরিবেশ, বন ও জলবায়ু পরিবর্তন মন্ত্রক সহ কৃষি, রসায়ন তথা ইলেক্ট্রনিক্স ও তথ্যপ্রযুক্তি মন্ত্রকের প্রতিনিধিরা অংশ নেন। উল্লেখ করা যেতে পারে, বাসেল কনভেনশনে গুরুত্বপূর্ণ দুটি বিষয় নিয়ে আলোচনা ও সিদ্ধান্ত হয়। এর একটি ছিল ই-বর্জ্য এবং প্লাস্টিক বর্জ্য পদার্থের সীমান্ত পারের লেনদেনের ক্ষেত্রে আগাম সম্মতি আদায় ব্যবস্থার আওতায় নিয়ে আসতে টেকনিক্যাল নীতি-নির্দেশিকা রচনা। বৈদ্যুতিন ও অন্যান্য বৈদ্যুতিক সাজসরঞ্জামগুলিকে যখন সরাসরি পুনর্ব্যবহার, মেরামত, নবীকরণের জন্য কাজে লাগানো হবে, তখন সেগুলিকে বর্জ্য-বহির্ভূত হিসেবে গণ্য করা হবে বলে খসড়া টেকনিক্যাল নীতি-নির্দেশিকায় উল্লেখ করা হয়েছে। ই-বর্জ্য এবং প্লাস্টিক বর্জ্য পদার্থকে বর্জ-বহির্ভূত হিসেবে ঐ নীতি-নির্দেশিকায় উল্লেখের প্রেক্ষিতে ভারতের পক্ষ থেকে রক্ষণাত্মক দৃষ্টিভঙ্গি গ্রহণ করে বলা হয়েছে, এর ফলে উন্নত দেশগুলি থেকে ভারত সহ উন্নয়নশীল দেশগুলিতে ঐ ধরনের অবাঞ্ছিত পদার্থের আবর্জনা জমা রোধ করা সম্ভব হবে। বৈঠকে অংশগ্রহণকারী নেওয়া ভারতীয় প্রতিনিধিরা ঐ নীতি-নির্দেশিকার প্রস্তাবিত সিদ্ধান্তগুলির প্রেক্ষিতে নিজেদের কড়া বিরোধিতার কথা স্পষ্ট জানিয়ে দেন এবং তাঁরা এই বিষয়টি সিওপি-র পক্ষ থেকে অনুমোদিত হওয়ার যাবতীয় প্রচেষ্টা রোধ করেন।
ভারতের এই কড়া অবস্থানের প্রেক্ষিতে স্থায়ী বোঝাপড়ায় পৌঁছতে কনভেনশন সচিবালয়ের উদ্যোগে একাধিক বহুপাক্ষিক ও দ্বিপাক্ষিক বৈঠক হয়েছে যেখানে ভারতের উদ্বেগকে বহু উন্নয়নশীল দেশ সমর্থন জানিয়েছে। কনভেনশনের শেষ দিন একটি সংশোধিত সিদ্ধান্তপত্র গৃহীত হয় যেখানে ভারতের উদ্বেগের বিষয়গুলিকে যথাযথ গুরুত্বের সঙ্গে স্থান দেওয়া হয়েছে।
CG/BD/DM
(Visitor Counter : 199
প্রধানমন্ত্রীরদপ্তর
প্রধানমন্ত্রী আগামীকাল  রাজস্হান সফর করবেন
নয়াদিল্লি, ০৬ জুলাই, ২০১৮
প্রধানমন্ত্রী শ্রী নরেন্দ্র মোদী আগামীকাল  রাজস্হানের জয়পুর সফরে যাবেন।
সেখানে এক বড় জনসভায় প্রধানমন্ত্রী অডিও-ভিস্যুয়াল ব্যবস্হার মাধ্যমে কেন্দ্রীয় সরকার ও রাজস্হান সরকারের বিভিন্ন প্রকল্পের ১২জন সুবিধাভোগীর অভিজ্ঞতার কাহিনী শুনবেন। এই অনুষ্ঠান সঞ্চালনা করবেন রাজস্হানের মুখ্যমন্ত্রী শ্রীমতি বসুন্ধরা রাজে।
এই প্রকল্পগুলি হল :
- প্রধানমন্ত্রী উজ্জ্বলা যোজনা
- প্রধানমন্ত্রী মুদ্রা যোজনা
- প্রধানমন্ত্রী আবাস যোজনা
- দক্ষ ভারত
- রাষ্ট্রীয় বাল স্বাস্হ্য কার্যক্রম
- মুখ্যমন্ত্রী রাজশ্রী যোজনা
- ভামাসা স্বাস্হ্যবিমা যোজনা
- মুখ্যমন্ত্রী জল স্ববলম্বন যোজনা
- শ্রমিক কল্যাণ কার্ড
- মুখ্যমন্ত্রী পালনহার যোজনা
- ছাত্র স্কুটি বিতরণ যোজনা
- দীনদয়াল উপাধ্যায় বরিষ্ঠ নাগরিক তীর্থযাত্রা যোজনা
প্রধানমন্ত্রী ২ হাজার ১০০ কোটি টাকা ব্যয়ে ১৩টি শহরাঞ্চলীয় পরিকাঠমো প্রকল্পেরও শিলান্যাস করবেন। এই প্রকল্পগুলির মধ্যে রয়েছে-
- পাঁচিল ঘেরা শহর হিসেবে পরিচিত উদয়পুরের জন্য সুসংহত পরিকাঠামো প্যাকেজ
- আজমেড় শহরের জন্য এলিভেটেড সড়ক প্রকল্প
- আজমেড়, বিলওয়ারা, বিকানের, হনুমানগড়, সিকার ও মাউন্টাবুতে জল সরবরাহ ও নিকাশী প্রকল্প
- ঢোলপুর, নাগুর, আলোয়ার ও যোধপুরে বর্জ্য পরিচালনা ইউনিটগুলির মানোন্নয়ন ও সংস্কার
- বুন্দি, আজমেড় ও বিকানের জেলায় প্রধানমন্ত্রী আবাস যোজনার  আওতায় বিভিন্ন কর্মসূচি
- কোটায় দ্বিতীয় পর্যায়ে দশেরা ময়দান
প্রধানমন্ত্রী এক জনসভাতেও ভাষণ দেবেন।
CG/BD/NS/…
(Visitor Counter : 64